中華人民共和國旅遊業

中華人民共和國旅遊業，簡稱中國大陸旅遊業、中國旅遊業，因卅年間有明顯增長、而家成為唨中國大陸經濟嘅大產業之一而受到國際社會關注。 中華人民共和國幅員遼闊、歷史悠遠，有住大量人文景觀同埋自然景點，譬如萬里長城、紫禁城、敦煌莫高窟、麗江古城、黃山同長江三峽、杭州西湖、青海湖等等，同時又有似上海邇啲快速發展緊嘅城市。中國大陸每年吸引唨超過1億3千萬人次嘅外國遊客到中國大陸旅行，同時內部國民旅遊高至38億人次。國際媒體即專稱中國大陸國籍遊客叫做中國遊客(英文：Mainland Chinese visitor)、內地遊客、抑或大陸遊客。佢哋以普通話同簡體中文為主，多數唔識廣府話、繁體中文同英文。除開經濟，國內外媒體、社會都有關注到啲遊客嘅質素，各地亦噻時爆發有關社運。而中國政府都有針對中國遊客嘅政策，如：旅遊不文明行為記錄、將「一簽多行」政策取代成「一周一行」。

發展

歷史
中共建國、進入毛澤東時代之後，共和國就選擇性噉容許外國遊客入境內。1949年至1974年，中國人民幾乎完全冇出國權。20世紀70年代末，當鄧小平決定大力推動旅遊業作為賺取外彙經濟手段陣時，中國開始唨發展旅遊業。大型酒店、建設項目增加唨，歷史同新景點都翻唨新、對外開放，好多專業導遊同其他服務人員都有受到培訓。對內外嘅航空交通同埋其他旅遊交通設施都擴大，令到旅行方便過舊時。到20世紀80年代中期，已有250多個市、縣對外開放唨。旅客只要有有效簽證或居留許就得訪問100個地點；剩低啲語言環境所需嘅旅行證件就由公安部門處理。1985年，約有140萬外國人訪問唨中國，旅遊業收入近13億美元。

近況
2017年底，統計入境中國大陸嘅旅遊人次係1億3千9百萬，外國人入境市場多過前年3.6%，一帶一路城市活躍度有上升到。

2015年4月，中日韓三國喺日本召開唨旅遊部長會議討論合作。到2020年推動外國遊客人數由2014年2千萬增長至3千萬，2018年平昌冬奧會、2020年東京奧運會時仲有「東亞觀光簽證」，志在吸引愈多觀光客。 2015年，世界經濟論壇嘅旅遊業競爭力報告顯示，中國大陸排名由第45位升至第17位。聯合國世界旅遊組織嘅數據顯示，2017年中國人外出花費成2580億美元，佔2成國際旅遊收入，有1.305億中國人到外國旅遊。

中方局勢嘅複雜同埋緊張，亦都會影響中國旅遊業嘅環境。中美貿易戰嗰陣間，中方同中國媒體批評唨美國好多次。2018年1月12號，中國駐美大使館發表文章「提醒」唨啲去美國旅遊嘅中國遊客，指稱美國醫療費用昂貴、美國成日有槍擊等重案發生、美國海關有搜身權、美方要防範恐怖主義又要授權書、又要簽證、又要嚴密安檢等等，示意去美係會麻煩複雜又危險。2004年至2014年，中日關係一直緊張住，導致大陸人入境日本數量每年下降唨近19%。除開嗰啲，越南同菲律賓都有同中國捲入南海領土爭議問題，但係2009年至2013年，入境越南同菲律賓嘅中國客數量反而多出65%同埋33%。中國旅遊政策同中國旅客數量，俾部份媒體睇作中國嘅一種「經濟戰新武器」。美國經濟戰、北韓核問題、韓國部署薩德反導彈系統事件等方面中國政府都有通過推行旅遊業限制政策嚟作出回應。《日經亞洲評論》報指，10年前帛流岩石島係尋找清幽之所嘅遊客天堂；而家就有唨大批遊客。帛流旅遊局局長話：「你花唨好多錢嚟獨自享受，變成你要同好多人分享。」。

統計數據
中國遊客：36.1億人次(2014年)
中國旅遊收入：3兆312億元人民幣(2014年)
入境游客：1億3941萬人次(2017年)
港澳台地區：1億213萬人次(2014年)
外國：2636萬人次(2014年)
入境過夜遊客：5562萬人次(2014年)
旅遊外匯收入：569億美元(2014年)
國內居民出境：1億1659萬人次(2014年)
因私：1億1003萬人次(2014年)
因公：658萬人次(2014年)

2016年赴中國大陸入境旅客數量

問題
中方指本國改進空間有：
同國際旅遊景點雷同或「山寨景點」抄襲嘅爭議；
無良商人同中國遊客質素等問題。
市場壟斷、設施衛生、非法經營、欺客宰客、強迫消費等令消費者反感嘅現象。

2017年11月，中共總書記習近平就旅遊系統下達唨「廁所革命」嘅指示，要將公廁設施現代化。2017年底，全國完成唨新改建旅遊廁所合共6萬8千座。

旅遊資源

世界遺產

截至2016年，有50項中國世界遺產得唨聯合國教科文組織審核批准得列入《世界遺產名錄》，包括：自然遺產11項、文化遺產35項、雙重遺產4項，數量上居亞洲第一，世界第二位，僅次於西方小國意大利51項，含跨國項目3項；其中首都北京擁有7項世界遺產，成為世上擁有遺產項目最多嘅城市。

其他旅遊資源

新聞事件

2015年
2015年2月22號，泰國清邁素貼山雙龍寺有遊客腳踢寺銅鐘。
2015年6月27號，中國青年身體掂唨英國御林軍，捱對方舉槍指責。

2016年
2016年9月，南韓濟州島發生唨多宗中國食客餐廳打人事件。中國遊客因自攜食物捱勸阻後，毆唨餐廳職員。同日，8名南京遊客又涉毆打一位餐廳老闆娘。

2017年
2017年10月11號，有中國遊客喺泰國火葬場影相。

2018年
2018年4月23號，中國外交部證實唨32名中國遊客去北韓黃海北道陣時因交通意外死唨。涉事中國「星火旅遊團」涉左派網站搞手紅色之旅，之但係變成唨紅色死亡行程。北京大學孔慶東有喺微博抽水「致哀」，之後條微博捱刪唨。。
2018年5月10號，有中國遊客同越南人涉及暴力事件，越南當局有進行调查。
2018年6月7號，之泰國布吉一處民宿變成「垃圾室」一事，網民指責涉事中國遊客並直言：「唔係中國人所為」。
2018年6月8號，中國網紅李玖肆聲稱自己著和服遊京都時，捱其他中國遊客性騷擾。
2018年6月29號，馬來西亞政府將2名亞庇市中國遊客遣返，指責大陸婆到清真寺暴露同跳舞，令穆斯林受辱。
2018年7月9號，泰國布吉島兩艘超載觀光船沉沒，超過40個中國遊客人死同10多人失蹤。當中涉事公司老闆係中國大陸人，涉「零團費」旅行團爭議。
2018年7月25號，《每日郵報》報導，中國女遊客將英國御林軍當自拍背景，捱對方一手擁開。
 2018年7月30號，青海烏蘭縣茶卡鹽湖旅遊旺季，吸引唨4萬中國遊客到訪嘅同時留低唨大量垃圾，當地清潔工一路做一路鬧中國人。
 2018年8月24號，上海迪士尼滬迪園發生唨大批遊客「集體搶劫」氣球商品事件。

回應
中國國家旅遊局提交《2016中國遊客文明形象年度報告》中指，受訪外國民眾普遍認同中國遊客質素有提升。

中國中央電視台報導，世界旅游组织执行主任曼努埃尔·巴特勒·哈尔特聲言文明出游、旅行准备等方面中国游客“居于世界前列”。

香港特區政府表示，近年到香港遊客多數係中國大陸人。2017年7月訪港旅客人次5,167,700中有4,077,183人次係大陸；2018年7月大陸訪港旅客人次有4,402,955。
部份人喊中國自由行遊客做強國人、強國客。中國政府有提到要針對，個別中國遊客違法同缺公德、破壞環境嘅問題。有遊客進行違規攝影，甚至偷攝法庭審訊人物同過程。有激進親共派中國人士恐嚇同攻擊本土人士。又有一屋人到瑞典嘈喧巴閉出唨國際頭條新聞。中國遊客喺飛機上成日有特殊要求捱媒體報導，仲涉有機上鬥爭同打交、唔遵守空中服務員指示及打開逃生門、侮辱空姐等，结果令航班中途截返或延遲，最終引致警方介入。其他針對中國嘅回應有港中矛盾、光復上水、驅蝗行動同港獨等。

日本知名媒體人加藤嘉一撰文指，日本政府觀光局統計2015年中國遊客訪號人數為499萬人，按年增長107%，首次排名第一，超過第二韓國400萬人次、第三台灣368萬人次。近年「中國遊客爆買」成唨現象，甚至等同安倍經濟學。

文化界都有回應譬如美國劇集《Yellowstone》提到中國遊客同中式共產主義。劇入便角色John Dutton對中國遊客講：「This is America. We don't share land here.」中國電影同港產片成日亦都有旅遊方面嘅種族歧視情節同中國人自嘲。李小龍《猛龍過江》、成龍《西域威龍》、《尖峰時刻》入便有洋人對中國客提出唨剃髮易服同中國飲食文化史嘅問題。

相關

旅遊方式
台灣個人遊
港澳個人遊
 零團費

書籍
《怎樣裝得不像一個「中國遊客」》文章列出唨40項禮儀建議。
《列支敦士登的中國遊客》，作者信報主筆沈旭暉。

出面網站 

中華人民共和國文化和旅遊部
 國旅海外推廣網
 日文版
 英文版
 簡體版
 繁體版
 朝鮮旅遊
 香港旅遊業
 澳門旅遊業

中華人民共和國
中國社會